open-index/open-wikipedia-markdown huggingface dataset:
Տիգրան Ավետիսյան (քաղաքական գործիչ)

**Տիգրան Գեորգիի Ավետիսյան**  (, ), հայ և վրացի քաղաքական գործիչ, Վրաստանի հիմնադիր ժողովի անդամ (1919-1921)։

## Կենսագրություն
Ավարտել է Սանկտ Պետերբուրգի Կայսերական համալսարանի իրավաբանական ֆակուլտետը։

Ձերբակալվել է 1908 թվականին՝ քաղաքական դրդապատճառներով։ 1918թվականին  ընտրվել Է Վրաստանի Դեմոկրատական Հանրապետության խորհրդարանի անդամ։

1919 թվականի սեպտեմբերին լրացուցիչ ընտրություններում ընտրվել Է Վրաստանի հիմնադիր ժողով։

Բազմիցս ձերբակալվել է խորհրդային ռեժիմի հաստատումից հետո։ 1935 թվականին ստացել է հինգ տարվա աքսոր Տուրուխանսկ։ Աշխատել է Տուրուխանսկի երկրամասի Յարցևո գյուղում որպես անտառտնտեսության իրավախորհրդատու։ Կրկին ձերբակալվել է 1938 թվականի փետրվարի 7-ին՝ հակահեղափոխական ընդհատակյա կազմակերպության անդամ լինելու և ահաբեկչական գործունեության մեղադրանքով։ Գնդակահարվել է 1938 թվականի մայիսի 26-ին։

Արդարացվել է 1957 թվականի հունիսի 8-ին Կրասնոյարսկի շրջանային դատարանի կողմից, իսկ 1989 թվականի հուլիսի 10-ին՝ Կրասնոյարսկի դատախազության կողմից։

## Գրականություն
* ირაკლი ხვადაგიანი. საქართველოს დამფუძნებელი კრება 1919. საბჭოთა წარსულის კვლევის ლაბორატორია. გვ. 147—148, თბ., 2016

## Ծանոթագրություններ

## Արտաքին հղումներ
საქართველოს დემოკრატიული რესპუბლიკა (1918—1921)
 
Կատեգորիա:Վրաստանի քաղաքական գործիչներ
Կատեգորիա:Հայ քաղաքական գործիչներ
Նադեժդա Գրաչովա

**Նադեժդա Ալեքսանդրովնա Գրաչովա** (, ), բալետի ռուս պարուհի և բալետի ուսուցչուհի, պարել է «Bolshoi Ballet» թատերախմբում։

## Վաղ կյանք
Ծնվել է Սեմեյում, սովորել է Ալմաթիի «Kazakh Ballet School»-ում։ 1986 թվականին Վառնայում կայացած բալետի պատանեկան միջազգայն մրցույթում երկրորդ հորիզոնականը գրավելուց հետո ընդունվել է Մոսկվայի պարարվեստի քոլեջ, որտեղ սովորել է Սոֆիա Գոլովկինայի հետ։

## Կարիերա
1988 թվականին դասընթացն ավարտելուց հետո  իր դեբյուտը կատարել է որպես մենակատար՝ միանալով «Bolshoi Ballet»-ին։ Փորձելով Գալինա Ուլանովայի, իսկ ավելի ուշ՝ Մարինա Կոնդրատիևայի հետ՝ ստեղծել է գլխավոր դերերը դասական երգացանկում, ինչպես նաև ժամանակակից պարուսույցների բազմաթիվ ստեղծագործություններում։ Նա արագորեն դարձել է թատերախմբի առաջատար պարուհին՝ արժանանալով «բալետի պարուհի» կոչմանը 1991 թվականին «Բայադերկա» ներկայացման մեջ Նիկիյայի դերում հանդես գալուց հետո։

2023 թվական ռուս-ուկրաինական պատերազմի ժամանակ Ալեքսեյ Ռատմանսկու ինստագրամի միջոցով պարզվել է, որ նա նամակներ է գրում ռուս զինվորներին։

## Պարգևներ
Նրա ստացած պարգևներն են՝ Ճապոնական բալետի արտիստների միջազգային մրցույթի ոսկե մեդալը (1995 թվական), «Prix Benois de la Danse» (1992 թվական), Ռուսաստանի Դաշնության ժողովրդական արտիստի կոչում (1996 թվական) և Ռուսաստանի Դաշնության պետական մրցանակը։

2001 թվականին արժանացել է Ռուսաստանի պատվո շքանշանի։

## Ծանոթագրություններ

Կատեգորիա:ՌԴ պետական մրցանակի դափնեկիրներ գրականության և արվեստի բնագավառում
Կատեգորիա:Ռուս բալերինաներ
Մասլբորո

**Մասլբորո** (, , ), քաղաք Շոտլանդիայի արևելքում՝ Իսթ Լոթիան շրջանում, Ֆերտ օֆ Ֆորտ ծովածոցի ափին։ Զբաղեցնում է 10,3 քառակուսի կիլոմետր տարածք։ Բնակչության թվաքանակը 2016 թվականի տվյալներով եղել է 24 410։

## Տեսարժան վայրեր
* 1590 թվականին կառուցված ռատուշան, որը ծառայել է նաև որպես դատարանի շենք, բանտ, քաղաքային խորհրդի ժողովների, նիստերի անցկացման վայր։
* Հին հռոմեացիների կառուցած և 1597 թվականին վերականգնված քարե կամուրջը։
* Քաղաքի պատմության թանգարանը
* 1816 թվականին բացված քաղաքային ձիարշավարանը, որն իր չափերով երկրորդն է Շոտլանդիայում։

## Քույր քաղաքներ
Մասլբորոյի քույր քաղաքներն են՝

* Շամպինյի սյուր Մառն (Ֆրանսիա) 
* Ռոզինյանո Մարիտիմո (Իտալիա)

## Պատկերասրահ

Musselburgh Tolbooth.jpg|1590 թվականի կառույց քարաշեն ռատուշան
RiverEskRomanBridge.jpg|Հին հռոմեացիների կառուցած կամուրջը
Musselburgh_Museum.jpg|Քաղաքային թանգարանը
Musselburgh station.png|Երկաթուղային կայարանը
File:Musselburgh harbour.png|Նավահանգստի համայնապատկերը
File:Harbour Masters Office.jpg|Նավահանգստի վարպետների գրասենյակը
File:Pinkie House, Musselburgh.jpg|Վարդագույն տունը, որը ներկայումս Լորետո դպրոցի մասնաշենքերից մեկն է
File:ScottishEpiscopalChurch.jpg|Շոտլանդական եպիսկոպոսական եկեղեցին
File:Eskmills1.jpg|Նախկին գործարանային համալիր, որը վերածվել է բիզնես պարկի


## Ծանոթագրություններ

## Արտաքին հղումներ
* Статья о городе на Undiscoveredscotland.co.uk
* Сайт городского музея
* Сайт ипподрома Масселборо

Կատեգորիա:Հյուսիսային ծովի նավահանգստային քաղաքներ
Կատեգորիա:Մեծ Բրիտանիայի նավահանգիստներ
Կատեգորիա:Մեծ Բրիտանիայի քաղաքներ
Սամյուել Բենշետրիտ

**Սամյուել Բենշետրիտ** (, ), ֆրանսիացի գրող, դերասան, սցենարիստ և ռեժիսոր։

## Կենսագրություն
Բենշետրիտը ծնվել է գնչուական, սեֆարդյան և աշքենազի հրեական արմատներ ունեցող ընտանիքում։

Տասնհինգ տարեկանում թողել է դպրոցը, որպեսզի լիովին նվիրվի լուսանկարչական արվեստին։

1998 թվականին ամուսնացել է ֆրանսիացի դերասանուհի Մարի Տրենտինյանի հետ, ով 2003 թվականին սպանվել է իր սիրեկանի՝ Բերտրան Կանտատի կողմից։ 1998 թվականի ապրիլի 17-ին զույգը երեխա էր ունեցել (Ժյուլ Բենշետրիտ)։ 2005-2012 թվականներին Բենշետրիտը հարաբերությունների մեջ է եղել ֆրանսիացի դերասանուհի Աննա Մուգլալիսի հետ։ 2007 թվականի մարտի 7-ին ծնվել է նրանց դուստրը՝ Սաուլը։ 2016 թվականին, իր հինգերորդ՝ *«Շունը»* ֆիլմը նկարահանելու ընթացքում, Բենշետրիտը սիրահարվել է այդ ֆիլմում նկարահանվող Վանեսա Պարադիին։ 2018 թվականի հունիսին նրանք ամուսնացել են։

## Աշխատանքներ
### Գրքեր

* 2000 թվական` *Récit d'un branleur* (Հեքիաթ մի հրմշտոցի մասին)
* 2005 թվական` *Les Chroniques de l'Asphalte* (Ասֆալտի ժամանակագրություններ) (հատոր I)
* 2007 թվական` *Les Chroniques de l'Asphalte* (Ասֆալտի ժամանակագրություններ) (հատոր II)
* 2009 թվական՝ *Le Cœur en dehors*
* 2010 թվական` *Les Chroniques de l'Asphalte*, (Ասֆալտի ժամանակագրություններ) (հատոր III)
* 2015 թվական` *Chien* Edition Grasset

### Թատրոն
* 2001 թվական` *Comédie sur un quai de gare* (Կատակերգություն երկաթուղային հարթակի վրա)
* 2005 թվական` *Moins deux* (Այս վերնագիրը հարուստ բառախաղ է, թարգմանաբար՝ «ASAP», «Two Down», «Two Under» և «Minus Two»)

### Ֆիլմեր
; Որպես ռեժիսոր

* 2000 թ *Nouvelle de la tour L* (կարճամետրաժ ֆիլմ) («L աշտարակի պատմությունը»)
* 2003 թ *Janis et John* (Ջանիս և Ջոն)
* 2007 թ *J'ai toujours rêvé d'être un gangster* ( Ես միշտ ուզում էի գանգստեր լինել )
* 2008 թ *YSL ֆիլմ*
* 2015 թ *Ասֆալտ*
* 2017թ։ *Շուն*

; Որպես դերասան

* 2005թ։ *Backstage* (ռեժիսոր Էմանուել Բերկո )
* 2014 թ *Les Gazelles* (ռեժիսոր՝ Մոնա Աչաչե )
* 2017թ *Chacun sa vie et son intime conviction https://en.wikipedia.org/wiki/Chacun_sa_vie_et_son_intime_conviction* (ռեժիսոր՝ Կլոդ Լելուշ )

## Ծանոթագրություններ

## Արտաքին հղումներ
* 
* "Samuel Benechetrit", ''The Daily Beast''

Կատեգորիա:1973 ծնունդներ
Կատեգորիա:Ապրող անձինք
Կատեգորիա:Թատրոնի ֆրանսիացի դերասաններ
Կատեգորիա:Կինոդերասաններ
Կատեգորիա:Սցենարիստներ այբբենական կարգով
Կատեգորիա:Ֆրանսիայի հրեաներ
Կատեգորիա:Ֆրանսիացի գրողներ
Կատեգորիա:Ֆրանսիացի դերասաններ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ
Ֆինես Ֆլին

**Ֆինես Ֆլին** (), Ուոլթ Դիսնեյի «Ֆինեսն ու Ֆերբը» մուլտսերիալի գլխավոր հերոս։ Հենց Ֆինեսն է մտածում՝ ինչով կարող են զբաղվել ու իր ազատ եղբոր Ֆերբի հետ։ Հիանալի շինարար և տեխնիկ, նա շատ բան գիտի զվարճանքի մասին։

## Հորինված կենսագրություն
Մինչ սերիալի գործողությունները Ֆինեսի կյանքի մասին պատմվում է «Ավարտված է» առաջին եթերաշրջանի սերիայում Քենդեսի հիշողություններում։ Դրանց համաձայն նա Ֆերբենի հետ ծանոթացել էր դեռ փոքրուց, երբ վերջինիս մայրը՝ Լինդան ամուսնացավ իր խորթ հոր՝ Լոուրենս Ֆլեթչերի հետ, և դեռ մանկուց եղբայրներով սիրում էին ինչ-որ բան սարքել՝ երբեմն օգտագործելով քրոջ խաղալիքները։ Ամբողջ սերիալի ընթացքում նշվում է, որ նա բավականին ընկերական է իր խորթ եղբոր՝ Ֆերբի հետ, ով իր գաղափարների տեխնիկական իրագործման լավագույն օգնականն էր, և համարում էր, որ խորթ եղբայրն նույնն է, ինչ հարազատը։ Նրա հետագա կյանքի մասին տեղեկությունները ներկայացվում են «Ֆինեսն ու Ֆերբի քվանտային ճամփորդությունը» և «Արդեն փոքր չես» երկու սերիաներում, որոնց իրադարձություններն իրականացվում են համապատասխանաբար սերիալի հիմնական իրադարձություններից 20 և 10 տարի անց։ Դրանցից հայտնի է, որ դպրոցն ավարտելուց հետո ֆինեսն ու Իզաբելլան սեր են խոստովանում, և երբ նրանք քոլեջ կընդունվեն և կամուսնանան, Իզաբելլան կդառնա Քենդիսի երեխաների քեռակինը, նաև Ֆինեսը, հավանաբար, մինչև 30 տարեկանը կդառնա բավականին հայտնի, որպեսզի Շվեյցարիայում ինչ-որ մրցանակաբաշխության հրավիրվի։

## Հերոսի ստեղծումը
Ֆինես անունը ընտրվել է որպես ակնարկ Ֆիլիաս Ֆոգի՝ Ժյուլ Վեռնի «Աշխարհի շուրջ 80 օրում» վեպի հերոսի վրա, ով ավանդաբար ներկայացվում է որպես շատ հնարամիտ մարդ վեպի կինոադապտացիաներում։ Ռեստորանում ընթրելիս Պովենմիրը փաթաթված թղթի վրա գծեց «եռանկյունաձև երեխայի», որը «նման էր անպատկառության փնջի» ()։ Դա Ֆինեսն էր։ Վերադառնալով ռեստորանից՝ նա պատրաստեց Ֆերբի, Ֆուֆելշմերցի և Պերիի էսքիզները և հաջորդ առավոտ ցույց տվեց Մարշին։ «Նկարը կախված է իմ գրասենյակում շրջանակի մեջ՝ սուրճի բոլոր բծերով», - ասել է Պովենմիրը 2008 թվականին *Animation World Network*-ի հարցազրույցում։

## Ծանոթագրություններ

Կատեգորիա:Կերպարներ այբբենական կարգով
Կատեգորիա:Հորինված ամերիկացիներ
Կատեգորիա:Մուլտֆիլմերի կերպարներ
Ամբարային հրաթիթեռներ

**Ամբարային hրաթիթեռներ,** հրաթիթեռների ընտանիքի թիթեռներ։ Հացահատիկի, սերմերի, սննդամթերքի և խարի  վտանգավոր վնասատուներ։

## Նկարագրություն
Ապրում են հացահատիկի պահեստարաններում, մթերքների պահեստներում, ալրաղացներում, էլևատորներում են։ Հայաստանում տարածված են ջրաղացի, հարավ ամբարային և ալյուրի հրաթիթեռները։ Ալրաղացային հրաթիթեռ (Ephestia
kuehniella) թևերի բացվածքը 20–25 մմ է, առջևի թևերը երկու սպիտակ քառաթերթավոր  գծերով և թույլ արտահայտված սև երկայնական շերտերով ու կետերով, գորշագույն են, հետևինները՝ պղտոր-գորշ։ Թրթուրների երկարությունը 20 մմ է, գույնը՝ բացդեղին, կանակի պահեստարաններում և բնակելի տներում։ Բնության մեջ ապրում է ծառասնկերի և փտած ծառերի մեջ։ Թևերի բացվածքը 9–14 մմ է, առջևի թևերը՝ մուգ բծերով արծաթագորշագույն են, հետևինը՝ գորշ կամ դարչնագույն։ Թրթուրի երկարությունը՝ մինչև 10 մմ, դեղնասպիտակավուն, գլուխը՝ դեղնադարչնագույն։ Տարեկան տալիս է 1–2 սերունդ։ Թրթուրները ձմեռում են բոժոժներում։ Առաջին սերնդի թիթեռները դուրս են  գալիս գարնանը։ Էգերը ձվադրում են հացահատիկի և այլ մթերքների վրա։ Թրթուրները սնվում են նույն տեղերում։


File:Plodia.interpunctella.eggs.jpg|Ձու
File:Ruhland, Grenzstr. 3, Raupe der Dörrobstmotte, 05.jpg|Թրթուր
File:Plodia interpunctella.jpg|Հարսնյակ 
File:Plodia interpunctella male.jpg|Արու
File:Plodia interpunctella female.jpg|Էգ


## Կենսաբանություն
Ամբարային հրաթիթեռները հանդիպում են ջեռուցվող տարածքներում, պահեստներում, սննդի, արդյունաբերական ձեռնարկություններում, պահեստներում, բնակելի տներում, մթերային խանութներում, առևտրի կենտրոններում և այլուր)։

Թիթեռները հարսնյակներից դուրս են գալիս սովորաբար օրվա երկրորդ կեսի կամ՝ երեկոյան։ Թևերը բացվում և ցամաքում են մոտ 40 րոպեում, ինչից հետո թիթեռները կամ թռչում են, կամ՝ թաքնվում։

Վարում են գիշերային կենսակերպ և երեկոյան կամ գիշերային թռիչքի ժամանակ չեն մոտենում լույսի արհեստական աղբյուրին։

## Տես նաև
Գյուղատնտեսական բույսերի վնասատուներ

## Ծանոթագրություններ

Կատեգորիա:Թիթեռներ
Կատեգորիա:Միջատներ
Զոլեկա Մանդելա

**Զոլեկա Մանդելան** (), հարավաֆրիկացի գրող, ակտիվիստ, Նելսոն Մանդելայի թոռնուհին։ Նա գրել է իր կախվածությունների, դստեր մահվան և կրծքագեղձի քաղցկեղի դեմ իր պայքարի մասին։

## Վաղ կյանք և ակտիվիստական գործունեություն
Զոլեկա Մանդելան ծնվել է 1980 թվականի ապրիլի 9-ին։ Նա Զինձի Մանդելայի և նրա առաջին ամուսնու՝ Զվելիբանզի Հլոնգվանեի դուստրն էր։ Նրա մոր ընտանիքը՝ Մանդելաները, Թեմբու ժողովրդի թագավոր Մադիբայի անմիջական հետնորդներն են։

Զոլեկան խոսել է մանկության տարիներին սեռական բռնության մասին։ Նա նաև որոշ ժամանակ կախվածություն է ունեցել թմրանյութերից և ալկոհոլից։

2010 թվականին Զոլեկա Մանդելայի 13-ամյա դուստրը՝ Զենանին, ավտովթարի հետևանքով զոհվել է համերգից տուն գնալու ճանապարհին։ Նշվում է, որ վթարը տեղի է ունեցել թմրանյութերի պատճառով․ այդ ժամանակ Զոլեկա Մանդելան ապաքինվում էր ինքնասպանության փորձից հետո։ Մանդելան իր ինքնակենսագրականը հրատարակել է 2013 թվականին։

Մանդելան պայքարում էր ճանապարհատրանսպորտային պատահարների հետևանքով առաջացած մահերի դեմ՝ նշելով այն հատուկ վտանգները, որոնք ազդում են ենթասահարայական աֆրիկացի երեխաների վրա։ Ավտովթարների հետևանքով նրանց զոհվելու հավանականությունը երկու անգամ ավելի է, քան աշխարհի ցանկացած այլ վայրում։

## Հիվանդություն և մահ
Զոլեկա Մանդելան կրծքագեղձի քաղցկեղից բուժվել է 2011 թվականին, որը կրկին ի հայտ է եկել 2016 թվականին։ Նա օգտագործել է սոցիալական ցանցերը՝ նկարագրելու հեռացված ուռուցքն ու քիմիաթերապիայի բուժման կողմնակի ազդեցությունները։

Զոլեկա Մանդելան մահացել է քաղցկեղից 2023 թվականի սեպտեմբերի 25-ին, 43 տարեկանում։

## Մեծարանք
2016 թվականին Զոլեկա Մանդելան ընտրվել է BBC-ի «100 կանանցից» մեկը։ Նա նշել է, որ իր ամենամեծ ափսոսանքն այն է, որ արժանի բաներ է արել միայն իր պապի մահից հետո, այլ ոչ թե նրա կյանքի օրոք։

## Ծանոթագրություններ

Կատեգորիա:BBC 100 կին
Կատեգորիա:Հարավաֆրիկացի ակտիվիստներ
Կատեգորիա:Հարավաֆրիկացի գրողներ
Կատեգորիա:Նելսոն Մանդելա
Բեզյե

**Բեզյե** (ֆր.՝ *Béziers*.  [bezje] ), քաղաք և համայնք Ֆրանսիայի հարավում՝ Օքսիտանիա երկրամասի Էրո դեպարտամենտում, որի կազմի մեջ մտնող նույնանուն շրջանի սուպրեֆեկտուրան՝ վարչական կենտրոնն է։ Համարվում է Ֆրանսիայի հնագույն բնակավայրերից մեկը. հիմնադրվել է մեր թվականությունից առաջ 7-րդ դարում։ Զբաղեցնում է 95,48 քառակուսի կիլոմետր տարածք։ Բնակչության թվաքանակը 2020 թվականի հունվարի տվյալներով եղել է 78.683: Համբավվել է հատկապես ամեն տարի օգոստոսին անցկացվող ցլամարտային հնգօրյա միջոցառումներով՝ *Feria de Béziers*-ով, որոնք գրավում են շուրջ մեկ միլիոն այցելուների։

Քաղաքն ընկած է Օրբ գետի մոտ՝ մի ժայռոտ լեռնազանգվածի լանջին, Միջերկրական ծովի ափից մոտավորապես 10, մերձակա խոշոր բնակավայրից՝ Մոնպելիեից 75 կիլոմետր հեռավորության վրա։ Բեզյեի մերձակայքում Հարավային ջրանցքը նավարկելի մի ակվեդուկով (*Orb Aqueduct կամ Pont-canal de l'Orb*), որն իր տեսակի մեջ առաջինն է համարվում աշխարհում։

## Ժողովրդագրություն

## Կլիմա
Բեզյեին բնորոշ է միջերկրածովյան կլիման (Köppen climate classification-ի դասակարգմամբ՝ *Csa*): Տարեկան միջին ջերմաստիճանը՝ 15,1 C, տեղումների տարեկան միջին քանակը՝ 595,7 միլիմետր։ Ամենախոնավ ամիսը հոկտեմբերն է, ամենաշոգը՝ հուլիսը, առավել զովը՝ հունվարը։

## Քույր քաղաքներ
Բեզյեի քույր քաղաքներն են՝

*, Հայլբրոն, 1965 թվականից
*, Անփինգ
*, Չիկլանա դե լա Ֆրոնտերա, 1993 թվականից
*, Ստավրոպոլ, 1982 թվականից
*, Սթոքպորտ, 1972 թվականից
*, Մաալուլա, 2014 թվականից

## Պատկերասրահ

File:Beziers (the old bridge).JPG|Հին կամուրջը
File:Map commune FR insee code 34032.png|Քարտեզը
File:Cathédrale Saint-Nazaire Béziers.JPG|Սեն Նազեր տաճարը
File:Saint-Jean d'Aureilhan.JPG|Սեն Ժան եկեղեցու նոր գոթիկ ոճով կառուցված աշտարակը (19-րդ դար)
File:Beziers2.jpg|Մադլեն եկեղեցին
File:Rochelongue 129 Béziers.JPG|Գաբրիել Պերիի հրապարակը
File:River Orb viewed from Beziers.JPG|Օրբ գետը և հին ջրաղացը՝ Moulin de Bagnols-ը
File:Beziers Fonseranes 2.JPG|alt=Հարավային ջրանցքի Fonserannes Lock հանգույցը


## Ծանոթագրություններ

## Գրականություն
* 
* 
* 
* 
* 

## Արտաքին հղումներ
* Official tourist office website for visiting Béziers  (In English)
* Official website city of Béziers.
* Website of Béziers and Biterrois
* Photos "Festa d'Oc
* History of Béziers
* Béziers Congrès 

Կատեգորիա:Ֆրանսիայի բնակավայրեր
Կատեգորիա:Ֆրանսիայի քաղաքներ
Բեռնարկղ (գյուղատնտեսական)

**Բեռնարկղ**, կոնտեյներ (<անգլ. Contain – տեղավորել), գյուղատնտեսական մթերքների ու թռչունների տեղափոխման և պահպանման չափորոշված տարողություն։

Գյուղատնտեսության մեջ բեռնարկղով տեղափոխում են կարտոֆիլ, բանջարեղեն (կաղամբ, սոխ, արմատապտուղներ), պտուղներ, նաև՝ ձու, ճտեր, սպանդի համար նախատեսված, խոտանված և հասուն թռչուններ։

Բուսաբուծական արտադրանքի համար օգտագործվող բեռնարկղերը, որպես կանոն, բաց, հավաքովի մետաղակմախքի վրա ամրացվող տարբեր չափերի ու տարողությունների արկղեր են։ Բեռնարկղերի հատակը և կողապատերը պատրաստում են 30 մմ հաստության և 50 մմ լայնության փայտե շերտաձողերից (որոնց միջև հեռավորությունը 25–30 սմ է)։ Պահեստարան բերված ապրանքով բեռնավորված բեռնարկղերն ամբարձիչով դնում են իրար վրա՝ 4–5 մ բարձրության դարակներով. դրանց միջև թողնելով անցումներ՝ պահվող մթերքի խնամքի և զննության համար։ Օգտագործում են նաև բեռնարկղ-տակդիրներ՝ փոքրածավալ տարաներում մթերքը պահելու և տեղափոխելու համար։ Ձու և հավ տեղափոխող բեռնարկղեր կազմված են 1–5-շարքանի դարակներով մետաղե հիմնակմախքից, հոծ կամ ցանցավոր միջապատերից, հետևի պատերից, սևեռակավոր դռնակներից (մթերքը դարսելու և հանելու համար), շարժական կամ անշարժ հարթհատակներից, հիմնակմախքը հենահարթակին ամրացնելուհամար նախատեսված շրջանակից և անիվներից։

Թռչնաբուծական ձեռնարկություններում ձվերով բեռնված անշարժ բեռնարղերի ներտնտեսական տեղափոխությունների համար օգտագործում են ամբարձիչներ։ Արդյունաբերական թռչնաբուծության մեջ առավել տարածված են շարժուն բեռնարկղեր, որոնք նախատեսված են տարայում (թմբավոր միջադիրներով կամ տուփերով) դասավորված 2880–4320 ձվի համար։ Թռչուններ տեղափոխելիս բեռնարկղերում տեղադրում են ցանցավոր վանդակներ՝ 40–400 թռչնի համար։

Բեռնարկղերը տեղափոխում են բեռնարկղատար կամ թափքավոր ավտոմեքենաներով, տրանսպորտային հենահարթակներով։ Բեռնարկղեր դյուրացնում են բեռնման-բեռնաթափման աշխատանքները, մեքենայացումը, մեծացնում աշխատանքի արտադրողականությունը և մթերքի պահպանման ժամկետը, նվազեցնում փոխադրածախսերը։

Կատեգորիա:Գյուղատնտեսական գործիքներ
Կիրիլ Ալոյան

**Կիրիլ Օլեգի Ալոյան** (), ռուսաստանցի ֆուտբոլիստ, պաշտպան։

## Կենսագրություն
Սանկտ Պետերբուրգի «Զենիթի» սան է։ Խաղացել է ակումբի երիտասարդական թիմում և եղել է «Զենիթ-2»-ի հայտացուցակում։ 2019 թվականի հուլիսի վերջին տեղափոխվել է Հայաստանի ուժեղագույն թիմերից մեկը՝ «Ալաշկերտ»։ Բարձրագույն լիգայում նորամուտը կայացել է հոկտեմբերի 25-ին «Ուրարտուի» դեմ խաղում (4:2)։ Ալոյանը խաղադաշտ է դուրս եկել հանդիպման 86-րդ րոպեին՝ փոխարինելով Նիկիտա Տանկովին։ Ընդհանուր առմամբ թիմի կազմում անցկացրել է երկու հանդիպում։

2020 թվականի փետրվարին Ալոյանը վերադարձել է Ռուսաստան և պայմանագիր կնքել Կրասնոյարսկի «Ենիսեյ» ակումբի հետ։ Նույն թվականի սեպտեմբերին տեղափոխվել է բելառուսական «Սլուցկ»։

## Ծանոթագրություններ

Կատեգորիա:Հայ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ալաշկերտի ֆուտբոլիստներ
Կատեգորիա:Զենիթի ֆուտբոլիստներ
Ֆրանցիսկո Սանչես

**Ֆրանցիսկո Սանչես** (**Ֆրանսուա Սանկեզ**, ; , ), պորտուգալացի և ֆրանսիացի բժիշկ և փիլիսոփա, 16-րդ դարի ֆրանսիական թերահավատ մտքի խոշորագույն ներկայացուցիչ։

thumb|100пкс|Նրա տունը Թուլուզում

## Կենսագրություն
Բժշկություն է սովորել Մոնպելիեի համալսարանում և Թուլուզի համալսարանում, որտեղ ստացել է բժշկության դոկտորի կոչում։ Հետագայում Թուլուզի համալսարանի պրոֆեսոր, դասավանդել է փիլիսոփայություն և բժշկություն։ Գործնական բժիշկ, Թուլուզի հիվանդանոցի ղեկավար։

«Այն մասին, որ ոչինչ հայտնի չէ» աշխատությունում (, 1581) դիտարկեց հուսալի գիտելիքների հասնելու ուղիները, քննադատեց սխոլաստիկայի մեթոդները և եզրակացրեց փորձարարական հետազոտությունների կարևորությունը։

## Հիմնական աշխատանքներ
* *Carmen de Cometa*, 1577.
* *Quod nihil scitur*, 1581.
* *De divinatione per somnum, ad Aristotelem*, 1585.
* *Opera Medica*, 1636
* *Tractatus Philosophici*, 1649.

## Ծանոթագրություններ

## Գրականություն
* 

Կատեգորիա:16-րդ դարի փիլիսոփաներ
Կատեգորիա:17-րդ դարի փիլիսոփաներ
Կատեգորիա:Պորտուգալացի փիլիսոփաներ
Կատեգորիա:Փիլիսոփաներ այբբենական կարգով
Կատեգորիա:Ֆրանսիացի փիլիսոփաներ
Զբոսաշրջաֆոբիա

[մինի|«Զբոսաշրջիկներ հեռացեք» գրաֆիտի, [Մադրիդ]]
**Զբոսաշրջաֆոբիա** (. ձևավորվել է «զբոսաշրջություն-տուրիզմ» և «ֆոբիա» բառերից), զբոսաշրջության զանգվածային մոդելի, իսպանական քաղաքների պատմական կենտրոններում  զբոսաշրջիկների հագեցվածության դեմ վանդալիզմի ակտեր,  բողոքի ակցիաներ և միջադեպեր, ներառյալ զբոսաշրջիկների դեմ հարձակումներ, երկրի տարբեր մասերում։

## Բալեարյան կղզիներ
2017 թվականի հուլիսի 22-ին «Արրան» Կատալոնիայի անկախության կողմնակից ձախերի երիտասարդական կազմակերպության ակտիվիստները պաստառներով և լուսային հրթիռներով հարձակվել են ռեստորանի և Պալմա դե Մալյորկայի Մոլ Վել նավամատույցում կայանված մի քանի նավակների վրա՝ որպես բողոք և դատապարտում «էլիտար, զանգվածային զբոսաշրջության, որը ոչնչացնում է Մայորկան, և Կատալոնիայի բանվոր դասակարգին դատապարտում է թշվառության»։ 
[մինի|Գրաֆիտի ընդդեմ զբոսաշրջության [Վիլյագարսիա դե Արոսայում]]

## Կատալոնիա
Բարսելոնայում, 2017 թվականի հուլիսի 30-ին, դեմքերը ծածկած չորս տղամարդ փակել են տասնյակ զբոսաշրջիկներով  ավտոբուսի ճանապարհը, ծակել են անվադողը և ավտոբուսի վրա գրել են «զբոսաշրջությունը սպանում է թաղամասերը»։ Հարձակման պատասխանատվությունը ստանձնել է Արանը։  Զբոսաշրջիկների զանգվածայնացման մոդելը, ըստ Արանի՝ հակակապիտալիստական իսպանական քաղաքական կուսակցության երիտասարդական մասնաճյուղի  և «Կատալոնիա, Ժողովրդական միասնության» խոսնակի՝ առաջացնում է անկայուն աշխատանք։

## Բասկերի երկիր
Սան Սեբաստիանում *[[Աբերցալե|ազգայնական]]* ձախերի՝ Էռնայի երիտասարդները պաստառներով և գրաֆիտիներով բողոքի ակցիաներ և դիվերսիաներոն արշավներ են իրականացրել։ [մինի|«Սհաբեկիչ զբոսաշրջիկ» ([Ժիրոնա)]]

## Վենետիկի համախտանիշ
Եվրոպական այլ քաղաքներ, ինչպիսիք են Հռոմը կամ Ռեյկյավիկը, արդեն սկսել են միջոցներ ձեռնարկել զանգվածային զբոսաշրջությունը սահմանափակելու և այդպիսով խուսափելու, այսպես կոչված, Վենետիկի համախտանիշից։ Համախտանիշն անվանվել է  ըստ ռեժիսոր Անդրեաս Պիչլերի «Վենետիկի համախտանիշ» (2012) վավերագրական ֆիլմի անվան, ըստ որի՝ բնակիչները փախչում են քաղաքների կենտրոններից զբոսաշրջության պատճառով հյուրանոցների և վարձու բնակարանների գների բարձրացման պատճառով, ինչը նույնիսկ սպառնում է «զբոսաշրջության ոլորտի բուն գոյատևմանը»։

## Ծանոթագրություններ

Կատեգորիա:Ֆոբիաներ
Կատեգորիա:Զբոսաշրջություն
Կատեգորիա:Զբոսաշրջությունն Իսպանիայում
Ռյուեյ-Մալմեզոն

**Ռյուեյ-Մալմեզոն** (), քաղաք և համայնք  Ֆրանսիայում՝ Իլ- դե-Ֆրանս երկրամասի Օ դը-Սեն դեպարտամենտում։ Փարիզի արևտյան արվարձաններից մեկն է և ընկած է Ֆրանսիայի մայրաքաղաքի կենտրոնից 14 կիլոմետր դեպի արևմուտք։ Սկզբնական անվանումն էր Ռյուեյ:։

Բաղկացած է 8 շրջաններից ( *գյուղերից* )։ Զբաղեցնում է 14,54 կմ² տարածք։ Բնակչությունը՝ 77625 մարդ  2006 թվականի տվյալներով բնակչության թվաքանակը եղել է 77 625։ Բնակչության  միջին խտությունը կազմում է 5 339 մարդ։ /կմ².

## Պատմություն
Մոտավորապես 870 թվականին քաղաքի ներկայիս տարածքն ու շրջական Արևմտյան Ֆրանկական թագավորության (Ֆրանսիա) առաջին թագավոր Կարլ Ճաղատը նվիրաբերել է Սեն-Դենի աբբայությանը, որի վանականները 12-րդ դարի վերջում այստեղ մատուռ են կառուցել։ Պատմական փաստաթղթերում բնակավայրն առաջին անգամ հիշատակվել է 12-րդ դարում։

1635 թվականին կարդինալ Ռիշելյեն գնել է այս տարածքը և ամրոց կառուցել; Ֆրոնդայի ժամանակ արքունիքը այստեղ է ապստամբած Փարիզից։ Ռյուեյ-Մալմեզոնում է գտնվում նաև Մալմեզոնյան պալատը, որտեղ ապրել են Նապոլեոն I-ը և նրա առաջին կինը ՝ Ժոզեֆինա Բոհարնեն։ Հենց այստեղ՝ Ռուեյլ-Մալմեզոնում, 16-րդ դարում կառուցված Սեն-Պիեռ և Սեն-Պոլ եկեղեցում էլ նա թաղված է, ինչպես և իր դուստրը՝ Հորտենզիա Բոհարնեն՝ Ֆրանսիայի կայսր Նապոլեոն III- ի մայրը։

Ֆրանս-պրուսական պատերազմի ընթացքում՝ Բուսինվալի ճակատամարտի ժամանակ՝ 1871 թվականի հունվարի 19-ին, ռազմաճակատի գիծն անցել է Ռյուեյ-Մալմեզոնով։

Ռյուեյ-Մալմեզոնը գրավել է 19-րդ դարի հայտնի իմպրեսիոնիստ նկարիչներ Ռենուարի, Էդուարդ Մանեի և Կլոդ Մոնեի ուշադրությունը, ովքեր իրենց մի շարք բնապատկերներ ստեղծել են այստեղ՝ Սենայի ափին։

## Տնտեսություն
մինի|400x400փքս| Մալմեզոն պալատը
Քաղաքում գործող հիմնարկ-ձեռնարկություններից առաջնային նշանակություն ունեն նավթի ֆրանսիական ինստիտուտը  և գիտահետազոտական այլ կազմակերպություններ։ Ուշագրավ է, որ Փարիզի նշանավոր գործարար թաղամասից՝ Դեֆանսից, որն ընկած է ընդամենը 5 կիլոմետր հեռավորության վրա, Ռյուեյ-Մալմեզոն են տեղափոխվել բազմաթիվ խոշոր ընկերություններ, այդ թվում՝ Esso-ի գլխավոր գրասենյակը։

Քաղաքում գործում են սպասարկման բնագավառի շուրջ 850 ընկերություններ, որոնցից 70-ն առանձնապես խոշոր են. դրանցից յուրաքանչյուրն ունի 100-ից ավելի աշխատակից։ Ռյուեյ-Մալմեզոնի մոտ հիմնվել է Ռյուեյ սյուր Սեն գործարար թաղամասը (նախկինում հայտնի էր  «Rueil 2000» անվանումով)։

Ֆրանսիական մի շարք խոշոր ընկերություններ իրենց գլխամասային գրասենյակներն ունեն Ռյուեյ-Մալմեզոնում։ Դրանց թվում են Schneider Electric-ը և VINCI-ն։ Մի շարք խոշոր միջազգային ընկերություններ նույնպես այստեղ ունեն իրենց գլխամասային գրասենյակները ( ExxonMobil, AstraZeneca և Unilever ):

## Ժողովրդագրություն

## Քույր քաղաքներ

## Պատկերասրահ

File:2011 Chateau de Malmaison recto-verso.jpg|Մալմեզոնյան դղյակը
File:Château de Malmaison - Appartement de Joséphine 001.jpg|Նապոլեոնի և Ժոզեֆինի ննջասենյակը
File:Château de Malmaison - Salle de billard 001.jpg|Բիլյարդանոցը
File:Château de Malmaison - Bibliothèque 001.jpg|Գրադարանը
File:Château de Malmaison - Salle à manger 002.jpg|ճաշասենյակը


## Ծանոթագրություններ

Կատեգորիա:Իդ դե Ֆրանս
Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզ
Կատեգորիա:Փարիզի արվարձաններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Գյուղական տեսարան (նկար, Սավրասով)

**«Գյուղական տեսարան»** (), ռուս նկարիչ, Գեղարվեստական շրջիկ ցուցահանդեսների ընկերության հիմնադիր անդամ Ալեքսեյ Սավրասովի նկարներից։ Այս ստեղծագործությունը հեղինակը վրձնել է 1867 թվականին։ Յուղաներկով կտավի չափերն են 65 × 100,7 սմ։

Այսօր «Գյուղական տեսարան» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստանի Դաշնություն)։

## Նկարագիր
«Գյուղական տեսարան» ստեղծագործությունն առանձնանում է համայնապատկերային տարածականության հարստությամբ և գեղարվեստական լուծումներով։

Նկարն արված է գունային երանգավորման հատուկ բարդությամբ, որն աչքի է ընկնում էմոցիոնալությամբ ու դետալների մանրակրկիտ պատկերմամբ։ Հեղինակը կտավում պատկերել է ծաղկած խնձորենիներ, ցանկապատեր, խարխլված քողտիկ, ծերունի մեղվաբույծ, որը խոնարհվել է փեթակների մոտ ծխացող խարույկի դիմաց։ Հորիզոնին երևում են տներ, դաշտեր։

Այս կտավի պատկերով թողարկվել են բացիկներ։

## Ծանոթագրություններ

## Արտաքին հղումներ
* Сельский вид. 1867
* Художники-передвижники. Саврасов А. К. «Сельский вид» 

Կատեգորիա:1867 նկարներ
Կատեգորիա:Ալեքսեյ Սավրասովի նկարներ
Կատեգորիա:Բնանկարներ
Կատեգորիա:Բնօրինակում անաղբյուր հոդվածներ
Կատեգորիա:Տրետյակովյան պատկերասրահի նկարներ
Բանվել

«**Բանվել**», դիանատ, հերբիցիդ։ Արտադրվում է 48 %-անոց ջրային լուծույթի ձևով։ Կիրառվում է որպես հավելանյութ 2M–4X հերբիցիդների հետ, երկշաքիլավոր մոլախոտերի վրա դրանց ազդեցությունն ընդլայնելու համար։

Բանվելի ծախսի չափաքանակը (լ/հա)՝ հասկավոր հացահատիկային բույսերի ցանքերում՝ 0,15–0,5 (մշակումը՝ բողբոջման փուլում), խոտհարքներում և արոտավայրերում ղանձլամերի, գորտնուկի, ավելուկի և այլնի դեմ՝ 1,6–2,0՝ գարնանային և 2,6–3,1՝ աշնանային մշակումների դեպքերում։

Նվազ թունավոր է տաքարյուն կենդանիների համար։

Կատեգորիա:Գյուղատնտեսական աշխատանք
Պատանի տիտաններ (մուլտսերիալ)

**Պատանի տիտաններ** (), ամերիկյան անիմացիոն սերիալ, որն ստեղծվել է Գլեն Մուրակամիի կողմից՝ DC Comics-ի համանուն կոմիքսների հիման վրա։ Սերիալի սյուժեն հիմնված է հիմնականում Մարվ Վոլֆմանի և Ջորջ Պերեսի համանուն կոմիքսների սյուժեների վրա։

Անիմացիոն սերիալի պրեմիերան կայացավ Cartoon Network-ում 2003 թվականի հուլիսի 19-ին, իսկ ավելի ուշ ցուցադրվեց Kids' WB հեռուստաալիքով։ Ի սկզբանե նախատեսված էր ընդամենը չորս եթերաշրջան, սակայն շոուի հանրաճանաչության պատճառով այն երկարաձգվեց մինչև 5-րդ սեզոն։ Վերջին դրվագը հեռարձակվեց 2006 թվականի հունվարի 16-ին, չնայած հետագայում ստեղծվեց նաև լիամետրաժ անիմացիոն ֆիլմ, որը կոչվում էր «Պատանի տիտաններ, միջադեպ Տոկիոյում», որի պրեմիերան տեղի ունեցավ 2006 թվականի սեպտեմբերի 15-ին։ Սերիալը կրկին ցուցադրվել է Boomerang ալիքով։

Անիմացիոն սերիալը դարձավ Cartoon Network-ի ամենահայտնի սերիալներից մեկը և առաջադրվեց 3 Էննիի և մեկ Motion Picture Sound Editors մրցանակների։ Սերիալի մոտիվներով թողարկվել են կոմիքսներ, DVD թողարկումներ, տեսախաղեր, երաժշտական ալբոմներ և կոլեկցիոն խաղալիքներ։

Օրիգինալ սերիալի ավարտից յոթ տարի անց դրա համար ստեղծվեց սփին-օֆֆ, որը կոչվում էր «Պատանի տիտաններ, առա ՛ջ», որի պրեմիերան տեղի է ունեցել 2013 թվականի ապրիլի 23-ին։

## Կերպարներ
Սյուժեն զարգանում է հինգ գլխավոր հերոսների շուրջ․ Ռոբինը (հնչյունավորել է Սքոթ Մենվիլը) թիմի խելացի և ընդունակ ղեկավարն է, Սթարֆայրը (հնչյունավորել է Հայնդեն Ուոլշը) տարօրինակ այլմոլորակային Թամարան մոլորակից է, Կիբորգը (հնչյունավորել է Խարի Փեյթոնը) կիսամարդ-կիսառոբոտ է, Ռավենը (հնչյունավորել է Տարա Սթրոնգը) զուգահեռ Ազարաթ աշխարհի աղջիկ է, ով օգտագործում է պսիոնիկական ունակությունները և Բիստբոյը (հնչյունավորել է Գրեգ Կայպեսը), որը կարող է վերափոխվել տարբեր կենդանիների։

Թիմը պայքարում է քաղաքում հանցավորության դեմ, մինչդեռ միևնույն ժամանակ սերիալը կենտրոնանում է գլխավոր դեռահաս հերոսների դժվարությունների, նրանց խնդիրների և հարաբերությունների վրա։ Թիմի գլխավոր թշնամին գերչարագործ և վարձկան Սլեյդն է, որը DC կոմիքսներում հայտնի է նաև որպես Դետստրոուկ։

## Ոճ
Անիմացիոն շարքը լի է հումորային դրվագներով՝ ոճավորված որպես անիմե։ Միևնույն ժամանակ, շարքն ինքնին ստեղծվել է ճապոնական անիմացիայի մեծ ազդեցության ներքո։ Սերիալի վրա ազդել են նաև շոուի ստեղծողներ Գլեն Մուրակամիի և Բրյուս Թիմի՝ Ապագայի և արդարության լիգայի Բեթմենի նախորդ աշխատանքը։

Սերիալի երաժշտական թեմայում օգտագործվում են անգլիական և ճապոնական բառեր, իսկ հենց երգը  կատարել է ջի-պոպ խումբ  Puffy AmiYumi:

## Գնահատական
Սերիալը ստացել է դրական գնահատական։ 2009 թվականին «Պատանի տիտանները» լավագույն մուլտերի ցանկում էր ըստ  IGN-ի՝ զբաղեցնելով վարկանիշի 83-րդ տողը։

## Արտաքին հղումներ
* Սերիալի մասին tv.com-ում

## Ծանոթագրություններ

Կատեգորիա:Մուլտսերիալներ ըստ երկրի
Բազմաթերթություն

**Բազմաթերթություն**, ծաղիկների ոչ բնական կառուցվածք։ Կապված ծաղկաթերթերի քանակի ավելացման (իսկական բազմաթերթություն) կամ ծաղկաբույլերում խմբված ծաղկապսակների ձևի և չափերի փոփոխության (կեղծ բազմաթերթություն՝ աստղածաղկազգիներ) հետ։

Բազմաթերթություն կարող է լինել առէջների կամ վարսանդի՝ ծաղկաթերթերի վերափոխման (կակաչ, քաջվարդ), բնային ծաղկաբույլերի թվի մեծացման (լոբելիա, զանգակ), ծաղկաթերթերի կիսվելու ու մակաճման (գնարբուկ, նազվարդ, ֆուքսիա), բնային ծաղկաբույլերում ծաղկաթերթերի սաղմերի չափերի փոփոխության (գորտնուկ, քնախոտ), ծաղկակոթի վրա մեկը մյուսին հաջորդող մի քանի ծաղիկների առաջացման (բազմացման, օրինակ՝ վարդ, մատիոլա, մարգարտածաղիկ) հետևանք։

Եթե բազմաթերթ ծաղիկների և՛ առէջները, և՛ վարսանդը շարունակում են գործել, ապա սերմերը ձևավորվում են բնականոն (ֆուքսիա, շնորհիկ), իսկ եթե գործում են կա՛մ միայն առէջները, կա՛մ միայն վարսանդը (ծխածաղիկ, մեխակ), ապա սերմեր կարելի է ստանալ արհեստական փոշոտման միջոցով, իսկ վերարտադրողական օրգաններն ամբողջությամբ ծաղկաթերթերի վերածվելու դեպքում՝ սերմեր չեն գոյանում, և այդպիսի բույսերի բազմացումը հնարավոր է միայն վեգետատիվ ճանապարհով (արաբախոտ, աբուտիլոն)։ Վարդի, մեխակի, գեորգենու, քաջվարդի շատ տեսակների բազմաթերթ ձևերն օգտագործվում են ծաղկաբուծության մեջ։

Կատեգորիա:Բուսաբանություն
Bompas և Parr

**Bompas և Parr,** ըմպելիքների և ուտելիքների արտադրման բրիտանական ընկերություն, որը մասնագիտացված է սննդի արվեստի մեջ՝ օգտագործելով դոնդող, այլ կերպ ասած՝ ժելե։ Այն հիմնադրվել է 2007 թվականի հունիսին Սեմ Բոմպասի և Հարի Փարիի կողմից։ Ընկերությունն օգտագործում է սննդի ձևեր ՝ շենքերի և այլ ճարտարապետական կառույցների տեսքով ուտելի զարդեր պատրաստելու համար։

Bompas & Parr-ի աշխատանքը հայտնի է իր մանրակրկիտ աշխատանքի համար, և ընկերությունը մասնակցել է խոհարարական աշխատանքների մրցույթներին, օրինակ՝ Լոնդոնի ճարտարապետության փառատոնի շրջանակներում կազմակերպված Jell-O ճարտարապետական դիզայնի մրցույթը։ Ընկերությունը պնդում է, որ իրենց նախագծերը ուսումնասիրում են, թե ինչպես է սննդի համը փոխվում սինեստեզիայի, կատարման և միջավայրի միջոցով։ Bompas & Parr-ը պնդում է, որ առաջին խումբն է, որը երբևէ ձայնագրել է տատանվող ժելեի ձայնը։

## Պատմություն
Նախագծերը ներառում էին  Մարկ Ռոնսոնի 33-րդ տարեդարձի երեկույթի կապակցությամբ մթության մեջ շողացող ալկոհոլային ժելեն և Վիլլի Վոնկայի ոճով մաստակը, որը ծամելիս փոխում է համը։

2011 թվականի հուլիսին Bompas & Parr-ը նախագծեց հանրային արվեստի ինստալյացիա Օքսֆորդի փողոցի Selfridges տանիքի տեռասում ՝ գովազդային միջոցառման համար։ Երկրորդ համաշխարհային պատերազմից հետո առաջին անգամ տանիքը բացվեց հանրության համար, և ընկերությունը նախագծեց թիավարման լիճ, որը ներկված էր կանաչ գույնով։

2012 թվականիին Լոնդոնի Ամառային օլիմպիական խաղերին նվիրված համազգային ակցիայի շրջանակներում, Bompas & Parr-ը ստեղծեց քերծվածքային քարտեր՝ ուղեկցելու Բիլ Ֆորսայթի *"Gregory Girl"* ֆիլմի մեկանգամյա ցուցադրությունը Էդինբուրգի փառատոնի հրապարակում 2009 թվականի հուլիսի 26-ին, կիրակի օրը։ Ենթադրվում է, որ սա Մեծ Բրիտանիայի դրսում քերծելու և հոտոտելու առաջին փորձն է։ Խորհրդավոր պինգվինը (ծանոթ է ֆիլմի երկրպագուներին) հայտնվում է ամբոխի մեջ՝ ձեռքին մի պաստառ, որը կոչ է անում հանդիսատեսին ճիշտ պահին քերծվել և հոտոտել։

2015 թվականի հուլիսի 30-ին Լոնդոնի Բորո շուկայում ընկերությունը վարձակալեց շուկայի մոտ գտնվող հնագույն վանքը՝ «ալկոհոլային ճարտարապետություն» կոչվող թռուցիկ պատուհան ստեղծելու համար։ Այցելուները գոլորշիացող ալկոհոլ էին օգտագործում մաշկի, աչքերի և թոքերի միջոցով հուզիչ, բազմազգայական միջավայրում։

## Ծանոթագրություններ

## Արտաքին հղումներ
*
*Jellymongers

Կատեգորիա:Սնունդ
Ռուսաստանցի խաղաղապահների սպանությունն Արցախում

2023 թվականի սեպտեմբերի 20-ին ադրբեջանական զինված ուժերի զինծառայողների հարձակման հետևանքով Արցախի Ճանկաթաղ գյուղի շրջակայքում **սպանվել է հինգ [[Արցախում ռուսական խաղաղապահ անձնակազմ|ռուսաստանցի խաղաղապահ]]**։ Մահացածների թվում է խաղաղապահ զորախմբի հրամանատարի տեղակալ, առաջին աստիճանի կապիտան Իվան Կովգանը։ Միջադեպը տեղի է ունեցել Ադրբեջանի Արցախ ներխուժման  ժամանակ։

## Նախորդող իրադարձություններ
Արցախյան Երկրորդ պատերազմից հետո Ադրբեջանի, Հայաստանի և Ռուսաստանի նախագահները 5 տարի ժամկետով հրադադարի մասին հայտարարություն են ստորագրել, ըստ որի՝ տարածաշրջանում անվտանգությունն ապահովելու համար Արցախի տարածքում գտնվելու է ռուսական խաղաղապահ զորախումբ։

Հայաստանի և Ադրբեջանի միջև հարաբերությունները կտրուկ վատթարացել են 2022 թվականին՝ օգոստոսի Ադրբեջանի ռազմական գործողություններ, սկսելու Ադրբեջանի կողմից Լեռնային Ղարաբաղի շրջափակումից հետո։

2023 թվականի սեպտեմբերի 19-ին Ադրբեջանը ռազմական գործողություն է սկսել Արցախում։

## Իրադարձությունների ընթացք
Սեպտեմբերի 20-ին Ճանկաթաղ գյուղի մոտ գտնվող դիտակետից վերադառնալիս թեթեւ զենքերից կրակել են հինգ ռուս խաղաղապահներով ավտոմեքենայի վրա։ Մեքենայում գտնվող բոլոր զինվորականները սպանվել են։

## Հետագա իրադարձություններ
Սկզբում ադրբեջանական և հայկական կողմերը չեն մեկնաբանել կատարվածը։ ՌԴ ԱԳՆ պաշտոնական ներկայացուցիչ Մարիա Զախարովան ասել է, որ ռուս խաղաղապահները «հարվածը վերցրել են հանուն տարածաշրջանում խաղաղության»։

Սեպտեմբերի 21-ին հեռախոսազրույց է տեղի ունեցել Ադրբեջանի և Ռուսաստանի նախագահներ Իլհամ Ալիևի և Վլադիմիր Պուտինի միջև, որի ընթացքում Ալիևը ցավակցություն է հայտնել և ներողություն խնդրել Պուտինից ռուս խաղաղապահների մահվան համար՝ նշելով, որ կկատարվի մանրակրկիտ հետաքննություն, և մեղավորները կպատժվեն։ Ադրբեջանի նախագահը հայտարարել է նաև զոհվածների ընտանիքներին ֆինանսական օգնություն ցուցաբերելու պատրաստակամության մասին։

Ըստ Ադրբեջանի գլխավոր դատախազության՝ զինվորականները «բարդ տեղանքի և մառախլապատ ու անձրևոտ եղանակային պայմանների պատճառով» ռուս խաղաղապահների հետ մեքենան շփոթել են հայկական զինված ուժերին մեքենայի հետ։ Երկու փաստով էլ Ադրբեջանի գլխավոր դատախազը քրեական գործ է հարուցել։

## Ծանոթագրություններ

Կատեգորիա:Արցախյան հակամարտություն
Կատեգորիա:Մարտակերտի շրջանում մահացածներ
Կատեգորիա:2023 թվականը միջազգային հարաբերություններում
Կատեգորիա:2023 Արցախում
Մայքլ Ուոլց

**Մայքլ Ջորջ Ուոլց** (; ), ամերիկացի զինծառայող, գործարար, հեռուստամեկնաբան և հանրապետական քաղաքական գործիչ, Ֆլորիդայից ԱՄՆ ներկայացուցիչների պալատի անդամ Սպիտակ տան և Պենտագոնի նախկին աշխատակից։ Աֆղանստանի պատերազմի վետերան։

## Կենսագրություն
Ծնվել է Բոյնթոն Բիչում, մեծացել է Ջեքսոնվիլում։ Հունական արմատներ ունի։

1996 թվականին ավարտել է Վիրջինիայի ռազմական ինստիտուտը։

### Կարիերա
21 տարի ծառայել է ԱՄՆ բանակի հատուկ նշանակության ուժերում՝ պաշտոնաթող լինելով փոխգնդապետի կոչումով։

Ջորջ Բուշի նախագահության շրջանում աշխատել Է Սպիտակ տանը և Պենտագոնում, մասնավորապես, եղել է ԱՄՆ փոխնախագահ Դիկ Չեյնիի՝ Հարավային Ասիայում պաշտպանական քաղաքականության և հակաահաբեկչության հարցերով հատուկ օգնականը (2007-2009) և ԱՄՆ պաշտպանության նախարարներ Դոնալդ Ռամսֆելդը և Ռոբերտ Գեյթսը (2004-2007)։

ԱՄՆ կառավարությանը ծառայություններ մատուցող Metis Solutions ընկերության տնօրենների խորհրդի նախագահ (նախկինում՝ գլխավոր գործադիր տնօրեն)։

2015 թվականից ժողովրդավարության պաշտպանության հիմնադրամի ավագ աշխատակից։

2016-2018 թվականներին Fox News հեռուստաալիքի աշխատակից է։ Բացի Fox News-ից հանդես է եկել նաեւ CNN, MSNBC, BBC World News, PBS և Ամերիկայի ձայն հեռուստաալիքներով՝ մեկնաբանելով Ազգային անվտանգության հարցերը։

2019 թվականից՝ ԱՄՆ Ներկայացուցիչների պալատի անդամ։

## Անձնական կյանք
Ամուսնացած է, ունի մեկ դուստր։

## Հրապարակումներ
### Գրքեր
* Warrior Diplomat: A Green Beret’s Battles from Washington to Afghanistan (2014)

## Ծանոթագրություններ

## Արտաքին հղումներ
* 
* A conversation with 'Warrior Diplomat' Michael G. Waltz

Կատեգորիա:21-րդ դարի ամերիկացի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Ամերիկացի գործարարներ
Կատեգորիա:Բրոնզե աստղի մեդալակիրներ (ԱՄՆ)
А он мне нравится

**«А он мне нравится»**, երգ, որը գրել է խորհրդային կոմպոզիտոր Վլադիմիր Շաինսկին՝ բանաստեղծ և թարգմանիչ Ալեքսանդր Ժիգարևի բանաստեղծության հիման վրա լեհ երգչուհի Աննա Գերմանի համար 1975 թվականին։

## Ստեղծման պատմություն
1975 թվականին Աննա Գերմանը հերթական շրջագայությունն է կատարել ԽՍՀՄ տարածքում։ Վլադիմիր Շաինսկին հանդիպել է երգչուհուն և անձամբ դաշնամուրով նվագել նոր երգը։ Լսելով առաջին տողը՝ «Ինձ ասում են, որ նա ցածրահասակ է...», Աննան զարմացած ծիծաղել է։ Լսելով մինչև վերջ՝ նա ծափ է տվել. «Երկու օրից, ամենաուշը երեք օրից ձեր երգը երգելու եմ համերգին։ Պարտադի՛ր։ Ես իսկապես նրա կարիքն ունեմ»։

Հեղինակային գործիքավորումը մշակվել է դաշնակահար Ռիսզարդ Սիվայի կողմից, իսկ երեք օր անց երգն առաջին անգամ հնչել է Լենինգրադում կայացած համերգի ժամանակ։ Աննա Գերմանին ուղղակիորեն հետ են պահել «գռեհիկ» երգ կատարելուց, որը, գեղարվեստական խորհրդի կարծիքով, չէր համապատասխանում նրա բեմական կերպարին, բայց Գերմանն ասել է, որ դա լավ է. իր երգացանկում բացակայում են ուրախ ստեղծագործությունները։

Վլադիմիր Շայնսկին հիշել է․

## Թողարկում
«А он мне нравится» երգն առաջին անգամ թողարկվել է Աննա Գերմանի ձայնապնակում 1977 թվականին։ Այնուհետև նա ներառվել է այնպիսի կատարողների երգացանկերում, ինչպիսիք են Էդիտա Պիեխան, Աննե Վեսկին, Վալենտինա Լեխկոստուպովան, Եկատերինա Բրոդսկայան, Յուլիա Միխալչիկը, Մարինա Դևյատովան, Նադեժդա Չեպրագան, Ելենա Սվետլովան։

## Ծանոթագրություններ

Կատեգորիա:1975 երգեր
Կատեգորիա:Խորհրդային երգեր
Ալվհեյմ

մինի|196x196փքս|Ալվհեյմ, ինը աշխարհներից մեկը, գտնվում է Միդգարդի և Ասգարդի միջև
**Ալվհեյմ**, Սկանդինավյան դիցաբանության մեջ ալվերի աշխարհը, հին սկանդինավյան տիեզերաբանության ինը աշխարհներից մեկը (կամ աս աստվածների 14 կացարաններից մեկը)։ Երբեմն, ընդգծելու համար, որ այնտեղ ապրում են լուսավոր ալվերը, օգտագործվում է Լեսալվհեյմ անունը (*ljósálfar՝* լուսավոր ալվեր)։

## Ստուգաբանություն
Հինսկանդինավյան *álfheimr-ը* առաջացել է երկու բառից՝ *álfr* («ալվ») և *heimr* («աշխարհ», «հայրենիք») և համապատասխանաբար նշանակում է «ալվերի աշխարհ»։

## Մեկնաբանություններ և կարծիքներ
Հնարավոր է, որ Ալվհեյմի՝ որպես ալվերի աշխարհի իր մեկնաբանությունն առաջարկել է Ստուրլուսոն «Ավագ Էդդայի» տեքստերում տեսանելի հակասությունը շտկելու համար, որտեղ մի կողմից խոսվում է նորածին Ֆրեյրայի մասին, որը ստացել է այս կացարանը առաջին ատամի հայտնվելուց հետո, մյուս կողմից ասվում է, որ Ֆրեյրան ապրել է ասերի հետ որպես պատանդ վանների դեմ պատերազմից հետո։ Այդ ժամանակից ի վեր, սակայն, շփոթություն է առաջացել Ալվհեյմի՝ որպես ալվերի հայրենիքի և Ֆրեյրայի կացարան հասկացությունների միջև, ինչը կարելի է վերագրել կոնկրետ Ստուրլուսոնին։

Փորձեր են արվել պարզելու Ալվհեյմի գտնվելու վայրը՝ այն կապելով, օրինակ, առասպելական Իդալիրի հետ, որտեղ աս Ուլլը կառուցել է իր պալատները, հսկա Էգիրի կացարանով կամ տեղադրելով այն Իգգդրասիլ համաշխարհային ծառի գագաթին՝ Ասգարդի կողքին կամ Ասգարդի և Միդգարդի միջև։ Երբեմն, հիմնվելով «Գյուլվիի տեսիլքի» տեքստի հաղորդագրության վրա, որ լուսավոր ալվերը ներկայումս ապրում են Վիդբլայնի երրորդ, ամենաբարձր երկնքում, Ալվհեյմը տեղափոխվում է հենց այնտեղ, բայց բրիտանացի բանասեր Բենջամին Թորփը կարծում էր, որ Վիդբլայնի նկարագրությունը վերաբերում է Ռագնարյոկից հետո ընկած ժամանակահատվածին։ Թերևս միակ ճիշտ պարզաբանումը, որը հիմնված է Սվարթալֆահեյմի կողմից թզուկների անդրաշխարհի հետ նրա հակադրության վրա, կարող է լինել Ալվհեյմի «երկրից վեր» տեղադրումը։ Աշխարհագրական Ալվհեյմը, հավանաբար, ոչ մի կապ չուներ ալվերի աշխարհի հետ (բացառությամբ նման հնչողությունից) և ծագում էր *álf* բառից, որը թարգմանաբար նշանակում էր դաշտի տակ գտնվող մանրախիճի շերտ։

Քանի որ էդդայական տեքստերը լրացուցիչ տեղեկություններ չեն տալիս Ալվհեյմի մասին, նրա աշխարհագրության, կլիմայի և դրանում կյանքի այլ ասպեկտների ցանկացած մանրամասն նկարագրություն պարզապես ժամանակակից վերակառուցում է, որը հիմնված չէ բնօրինակ աղբյուրների վրա։

## Ծանոթագրություններ

Կատեգորիա:Դիցաբանական վայրեր
Կատեգորիա:Հորինված բնակավայրեր
Կատեգորիա:Սկանդինավյան դիցաբանություն
Մերինյակ (Ժիրոնդա)

**Մերինյակ** (), քաղաք և համայնք Հարավարևմտյան Ֆրանսիայում՝ Նոր Ակվիտանիա երկրամասի Ժիրոնդ դեպարտամենտի Բորդոյի շրջանում։ Մարինյակ 1 և Մարինյակ 2 կանտոնների վարչական կենտրոնն է։ Զբաղեցնում է 48,17 քառակուսի կիլոմետր տարածք։ 2009 թվականի տվյալներով բնակչության թվաքանակը եղել է 66 488։

Մերինյակում է ծնվել  20-րդ դարի անվանի պատմաբան Ռոբեր Էտիենը (1921–2009):

## Աշխարհագրական դիրքը
Մերինյակը Բորդոյի արևմտյան և ամենամեծ արվարձանն է։ Ընդ որում՝ այդ խոշոր քաղաքին միացված է ավտոբուսային և տրամվայի երթուղիներով։ Այստեղ է գտնվում Բորդո-Մերինյակ օդանավակայանը։

## Պատմություն
Երկրորդ համաշխարհային պատերազմի ժամանակ նացիստները Մերինյակում պահել են քաղաքական հակառակորդների, այդ թվում՝ Ֆրանսիայի վարչապետ Էդուար Դալադիեին և քաղաքական գործիչ Ժորժ Մանդելին։

## Տնտեսություն և արդյունաբերություն
Մերինյակը գտնվում է Բորդոյի գինեգործական տարածաշրջանի Գրավ մարզում։

## Տեսարժան վայրեր
Մերինյակի տեսարժան վայրերի թվում են մի քանի ամրոց, հնագույն աշտարակ և եկեղեցի

## Պատկերասրահ

Image:Rose des vents2.png|Mérignac
Image:CUB.jpg|433px
Image:bourran.jpg|Բուռան դղյակը
Eglise-de-merignac-XII.jpg|Մերինյակի եկեղեցին. 12-րդ դար


## Ժողովրդագրություն

## Քույր քաղաքներ
Մերինյակի քույր քաղաքներն են՝

*, Սեն Լորան, Քվեբեկ
*, Կաոլակ
*, Վիլանովա ի լա Ժելտրու

## Ծանոթագրություններ

## Արտաքին հղումներ

*Մերինյակի պաշտոնական կայքէջը 
* Մերինյակի պաշտոնական կայքէջը  (Archive)

Կատեգորիա:Բնօրինակում անաղբյուր հոդվածներ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Ֆեռնանդո Բրագա

**Ֆեռնանդո Ալբերտո Բրագա** (, ), արգենտինացի և իտալացի շախմատիստ, միջազգային վարպետ (1983)։

1977 թվականի Արգենտինայի պատանեկան առաջնության արծաթե մեդալակիր։

Արգենտինայի հավաքականի կազմում մասնակցել է 1978 թվականի Շախմատային օլիմպիադային (խաղացել է 2-րդ թիմի կազմում), 1977/78, 1981 և 1983 թվականների ուսանողների աշխարհի թիմային առաջնություններին։

1984 թվականից բնակվում է Իտալիայում։

1986 և 1988 թվականների Իտալիայի չեմպիոն։ 2002 թվականի Իտալիայի առաջնության բրոնզե մեդալակիր։

Իտալիայի հավաքականի կազմում մասնակցել է հինգ շախմատային օլիմպիադաների (1986, 1988, 1992, 2002, 2004 թվականներ)։

Մի շարք ուժեղ կազմով միջազգային մրցաշարերի մասնակից։ Սարագոսայի Միջազգային մրցաշարի (1993), Մար դել Պլատայի բաց մրցաշարի (1997), Բինիսսալեմի բաց մրցաշարի (2003 թվական) հաղթող։

## Հիմնական մարզական արդյունքներ

## Ծանոթագրություններ

## Արտաքին հղումներ
* Личная карточка Ф. Браги на сайте 365Chess
* Выступления Ф. Браги на шахматных олимпиадах
* Выступления Ф. Браги в командных чемпионатах мира среди участников до 26 лет
* Выступления Ф. Браги в кубках европейских клубов
* Выступления Ф. Браги в кубках Митропы

Կատեգորիա:Շախմատային օլիմպիադաների մասնակիցներ
Կատեգորիա:Շախմատի միջազգային վարպետներ
Կատեգորիա:Արգենտինացի շախմատիստներ
Կատեգորիա:Իտալացի շախմատիստներ
Ֆելիքս Այո

**Ֆելիքս Այո** (, ) իսպանական ծագմամբ իտալացի ջութակահար։

## Կենսագրություն
Ֆելիքս Այո Լոսադան ծնվել է Սեստաոյում, 1933 թվականի հուլիսի 1-ին։

Ավարտել է Բիլբաոյի կոնսերվատորիան, այնուհետև սովորել է Փարիզում, որից հետո՝ Հռոմի Սանտա Սեսիլիայի ազգային ակադեմիայում, իտալացի ջութակահար և երաժշտության ուսուցիչ Ռեմի Պրինսիպի մոտ։ 1952 թվականին եղել է «I Musici» կամերային նվագախմբի հիմնադիրներից մեկը, իսկ նվագախմբի ստեղծման առաջին 15 տարիներին եղել է նվագախմբի նվագակցողն ու ղեկավարը (նվագախումբը հանդես է գալիս առանց դիրիժորի)։

1968-1970 թվականներին Ֆելիքս Այոն կենտրոնացած է եղել հիմնականում Բեթհովենի դաշնամուրային քառյակի կատարումների վրա։ 1972 թվականից դասավանդել է Սանտա Սեսիլիայի ազգային ակադեմիայում։ Նա  համերգներ է ունեցել տարբեր նվագախմբերի հետ, իսկ 1983 թվականից հանդես է եկել որպես դիրիժոր։

Այոյին ամենամեծ ճանաչումը բերել է Անտոնիո Վիվալդիի «Չորս եղանակները» և Յոհան Սեբաստիան Բախի սոնատներն ու սյուիտները։

Այոն ելույթներ է ունեցել աշխարհի մի շարք նշանավոր թատրոններում՝ Քարնեգի հոլ, Բեռլինի ֆիլհարմոնիա, Կոլոն թատրոն, Մուզիքֆերայն, Տեատրո Ռեալ, Լա Սկալա և այլն։ Նա վարպետության դասեր է անցկացրել Կանադայում, Ավստրալիայում, ԱՄՆ-ում, Դանիայում, Ճապոնիայում, Իտալիայում, Իսպանիայում և Գերմանիայում, ինչպես նաև որպես ժյուրի հաճախակի մասնակցել է միջազգային երաժշտական մրցույթների։

Իտալական երաժշտության մեջ ներդրած ավանդի համար 2003 թվականին նրան Տրիեստում շնորհվել է «Սուրբ Միքայելի» մրցանակ։ Այոյի ձայնագրությունները արժանացել են միջազգային ճանաչման և շահել են բազմաթիվ մրցանակներ։

Այոն մահացել է 2023 թվականի սեպտեմբերի 24-ին, 90 տարեկանում։

## Ծանոթագրություններ

## Արտաքին հղումներ
* Homepage
* Review latimes.com 1989
* 

Կատեգորիա:Իսպանացի երաժշտական մանկավարժներ
Կատեգորիա:Իսպանացի ջութակահարներ
Կատեգորիա:Իտալացի երաժիշտներ
Կատեգորիա:Իտալացի ջութակահարներ
Կատեգորիա:Իտալացիներ
Կատեգորիա:Հռոմ քաղաքում մահացածներ
Մեսիա Կարապետյան

**Մեսիա Կարապետյան** (), Ամստերդամում բնակվող հայ երգիչ և երաժիշտ։

## Վաղ կյանք և կարիերա
Ծնվել է 1993 թվականի օգոստոսի 31-ին  Բաղդադում։ Ծնունդով Հայաստանից է։ Հայրենիքը իր գեղեցիկ երգարվեստի ոգեշնչման աղբյուրն է, քանի որ Մեսիան լայնորեն հայտնի է իր ավանդական հայկական հարսանեկան երգերով։ Տվյալ ժամանակահատվածում թողարկել է երկու երաժշտական ալբոմ և հանդես եկել Հայաստանում, Բելգիայում, Բրազիլիայում, Կանադայում, Ֆրանսիայում, Գերմանիայում, Հունաստանում, Հորդանանում, Լյուքսեմբուրգում և Նիդերլանդներում։ Երաժշտական քննադատներն ասում են, որ «նա տարբերվող է», քանի որ նրան հաջողվել է հասնել մի բանի, որը բավականին անհնար է թվում, այն է՝ զուտ ավանդական ժանրի համադրումը ավելի նուրբ ժամանակակից տարրերի հետ, ինչը հենց Մեսիային դարձնում է շատ արդիական արտիստ։ Նաև Նիդերլանդների հայ համայնքի ամենահայտնի դաշնակահարներից է։

## Անձնական կյանք
Վերջերս ամուսնացել է ռուսահայ կնոջ՝ Հասմիկ Գաբրիելյանի հետ։ Նրա հորեղբայրը՝ Քրիստոֆեր Կարապետյանը, նույնպես մեծ երաժիշտ է, ով հայտնի է արևմտյան և արևելյան մեղեդիների, ինչպես նաև իրաքյան ավանդական երգերի համադրությամբ։

## Ծանոթագրություններ

## Արտաքին հղումներ
* Messia Garabedian Official Website 
* MessiaGarabedianOfficial on YouTube

Կատեգորիա:Հայ երաժիշտներ
Կատեգորիա:Հայ երգիչներ
Կատեգորիա:Նիդերլանդահայ երաժիշտներ
Միրել Վագներ

**Միրել Վագներ** (), ֆինն երգչուհի, երգահան։ Ծնվել է Եթովպիայում, ապա տեղափոխվել Ֆինլանդիա։

## Կարիերա
Վագները սկսել է երգեր գրել 16 տարեկանից։ Նրա դեբյուտային ալբոմը թողարկվել է 2011 թվականի փետրվարին ֆիննական «Kioski» լեյբլի կողմից։ Ավելի ուշ այն թողարկվել է Մեծ Բրիտանիայում, Եվրոպայում «Bone Voyage Recordings» լեյբլի կողմից և Հյուսիսային Ամերիկայում «Friendly Fire Recordings» լեյբլի կողմից։ 2012 թվականի օգոստոսին «Թայմ» ամսագիրը Միրելին ընդգրկել է «11 հիանալի խմբեր, որոնք դուք չգիտեք (բայց պետք է իմանաք)» ցուցակում։ Թեև նրա դեբյուտային ալբոմը մեծ հաջողություն չունեցավ, սակայն մեծ ուշադրություն գրավեց, և 2014 թվականի փետրվարին Վագները պայմանագիր կնքեց Ամերիկյան «Sub Pop» լեյբլի հետ։

Նրա երկրորդ ալբոմը՝ «*When the Cellar Children See the Light of Day»*-ը թողարկվել է 2014 թվականի օգոստոսին։ Ալբոմը Պաշտոնական ֆիննական չարթում զբաղեցրել է առաջին հորիզոնականը։ Այն 2014 թվականի «Nordic Music Prize»-ի հավակնորդն էր, որը ամենամյա մրցանակ է տարվա լավագույն սկանդինավյան ալբոմի համար։ Միրելին հաջողվել է շահել մրցանակը։

2015 թվականի ապրիլի 21-ին Վագները ելույթ է ունեցել «Ուշ.... Ջուլս Հոլանդի հետ» հեռուստաշոում։

Նաև կատարել է Գոռ Վերբինսկու 2017 թվականի «Առողջության դեղամիջոց» ֆիլմի թրեյլեր-երգը, որը Ramones-ի «I Wanna Be Sedated» երգի շապիկն էր։

## Սկավառակագրություն
;Ալբոմներ
* *Mirel Wagner* (2011)
* *When the Cellar Children See the Light of Day* (2014)
;Սինգլներ
* «Մահ չկա» (2011)
* «Խնայող» (2012)
* «Կաղնու ծառ» (2014)

## Ծանոթագրություններ

Կատեգորիա:Ֆինն երգիչներ